هلووووووووووووووووو ارادنيات و ارادينين
شلونكم يا حاتات يا حبابات ؟؟؟؟
اليوم جايب للبنات تعليمات ووصفات تخبل حتى يعتنون بشعرهم
1-اذا جنتي تريدين شعر اصفرحتى الناس عبالهم اجنبيه ويكعدون يتلوكولج فجيبي عمبه عراقيه اصليه وحطيهه بماعون وحطي شويه خل حتى يعطر الشعر بعدين طمسي راسج بالماعون وابقي مطمسته ساعتين بعدين تطلعين راسج تلكيه صاير اصفر وتطلع منه ريحة خل تخبل.
2- اذا تريدين يصير شعرج ملون ومخصل فاكو طريقتين اول طريقه انه تحطين راسج بعصير الفواكه ساعتين ثاني طريقه انه تنتظرين يطلع قوس قزح في يوم مشمس وممطر وتطلعين توكفين بالبالكونه وتفكين عينج 10/10 وتظلين تباوعين على القوس قزح 3 ساعاتوبعدين باوعي بالمرايه رح تشوفين شعرج ملون كل شعره بلون اللي يشوفج عباله زلاطه مو شعر.
3-اذا تريدين شعرج سرح ومثل الحرير فتحتاجين نفر مو نفر كباب لا نفر يعني شخص واوتي وميز اوتي وحطي راسج على ميز الاوتيويكوم هذا الشخص بكوي شعرج الا ان يصير سرح وتروح منه التجاعيد ولازم يلاحظ الكوي بين الازرار وجوه الياخه هع.
4-اذا تريدين شعر طويل كلش فجيبي مولده 100 امبير وصعديهه للسطح وصعدي للسطح بعدين ربطي شعرج بالمولده ولازم اكو فد 20 رجال يشيلون المولده وهو شعرج مربوط بيهه ويشمرون المولده من السطح و شعرج رح يطول يوصل للكاع وتحققين رقم قياسي
5-اذا تريدين شعر مجعد مثل هايه المغنيه ميريام فارس فانتي عليج انه تندلين موضع سلك الكهرباء الوطنيه مال بيتكم وتروحين على الواير وتلزميه من الطرف وتنتظرين 10 ساعات لحد متجي الكهرباء الوطنيه ورح تشوفين شلون شعرج رح يصير مجعد ويخبل.
ها شلون الوصفات
انتظر ردودكم وأهم شي البنوتات